ฉบับร่าง:พงศธร ลักขษร

----
พงศธร ลักขษร (เกิด 21 สิงหาคม พ.ศ. 2529) ชื่อเล่น มิ้ม  เป็นคนจังหวัดสุรินทร์โดยกำเนิด เกิดและเติบโตในจังหวัดสุรินทร์ ขับเคลื่อนเรื่องการเมืองและกรณีปัญหาที่ประชาชนได้รับความเดือดร้อนในจังหวัด ผลักดันวาระที่ควรนำเข้ารัฐสภาตลอดจนนำเรื่องร้องเรียนของประชาชนในจังหวัดเข้าสู่ชั้นกรรมาธิการ

**ประวัติและการศึกษา**
พงศธรเป็นบุตรของนายเที่ยง ลักขษร อดีตหัวหน้าฝ่ายรังวัด สำนักงานที่ดินจังหวัดสุรินทร์ สาขาปราสาท กับนางจันทร์เพชร ลักขษร อดีตครูชำนาญการพิเศษ สพป.สุรินทร์ เขต 1 เขามีน้องชาย 1 คน คือนายพรเทพ ลักขษร
พงศธรสำเร็จการศึกษาระดับปริญญาตรีในสาขาวิชาเทคโนโลยีสารสนเทศ (Information Technology) จากมหาวิทยาลัยราชภัฏสุรินทร์

**การเข้าสู่เส้นทางการเมือง**
ในปี พ.ศ. 2561 ได้รับการชักชวนให้ลงสมัครรับเลือกตั้งสมาชิกสภาผู้แทนราษฎร ในนาม พรรคครูไทยเพื่อประชาชน เขตเลือกตั้งที่ 2 จังหวัดสุรินทร์ จากนายจรัล เพ็ญประทุม กรรมการบริหารพรรคในขณะนั้น ในการเลือกตั้งสมาชิกสภาผู้แทนราษฎร พ.ศ. 2562 พงศธรได้เป็นผู้สมัครหมายเลข 23 และได้คะแนนเสียงจากการลงสมัครรับเลือกตั้งครั้งนั้น 121 คะแนน ถือเป็นจุดเริ่มต้นทางการเมืองของเขา

**พรรคอนาคตใหม่**
ในปี พ.ศ. 2562 หลังจากการเลือกตั้งจบลงก็ได้ถูกชักชวนจากคณะทำงานพรรคอนาคตใหม่ ประจำจังหวัดสุรินทร์ ให้ร่วมขับเคลื่อนงานการเมืองของพรรคอนาคตใหม่ และเข้าร่วมเป็นคณะทำงานจังหวัดในที่สุด จนถึงวันยุบพรรคอนาคตใหม่

**คณะก้าวหน้า**
ภายหลังพรรคอนาคตใหม่ถูกศาลรัฐธรรมนูญสั่งยุบพรรคในวันที่ 21 กุมภาพันธ์ พ.ศ. 2563 อดีตกรรมการบริหารพรรคอนาคตใหม่ก็ได้ก่อตั้งคณะก้าวหน้าขึ้นในวันที่ 18 มีนาคม พ.ศ. 2563 เพื่อทำงานการเมืองท้องถิ่นคู่ขนาดไปกับพรรคก้าวไกลที่ทำการเมืองระดับชาติ
ธันวาคม พ.ศ. 2563 พงศธรได้ลงสมัครรับเลือกตั้ง สมาชิกสภาองค์การบริหารส่วนจังหวัดสุรินทร์ (ส.อบจ.) ในนามคณะก้าวหน้า เขต 1 อำเภอเมืองสุรินทร์ หมายเลข 6 ได้คะแนนเสียง 2,342 คะแนน ได้เป็นอันดับที่ 3

**พรรคก้าวไกล**
เดือน มีนาคม พ.ศ. 2564 เมื่อพรรคก้าวไกลเปิดรับผู้สนใจลงสมัคร สส. พงศธรได้เสนอตัวลงสมัคร สส. ในเขตเลือกตั้งที่ 2 จ.สุรินทร์ แต่ไม่ได้รับเลือกให้เป็นผู้ลงสมัคร แต่เขาก็ยังคงทำงานให้กับพรรคก้าวไกลในฐานะคณะทำงานจังหวัด จนได้รับเลือกให้เป็นผู้ประสานงานพรรคก้าวไกลประจำจังหวัดสุรินทร์ในปี พ.ศ. 2565
ด้วยอุมการณ์ที่อยากเปลี่ยนแปลงประเทศนี้ร่วมกับพรรคก้าวไกล เมื่อจบการเลือกตั้งสมาชิกสภาผู้แทนราษฎร ในปี พ.ศ. 2566 เขาก็ได้ลาออกจากการเป็นผู้ประสานงานจังหวัด เพื่อเสนอตัวเป็นผู้ประสงค์ลงสมัคร สส.พรรคก้าวไกล ในการเลือกตั้ง ปี พ.ศ. 2570 และได้รับแต่งตั้งให้เป็น ผู้ช่วยดำเนินงานประจำตัว สส.พริษฐ์ วัชรสินธุ โฆษกพรรคก้าวไกล
16 สิงหาคม พ.ศ. 2567 พงศธรได้เข้าร่วมเป็นคณะทำงานกลุ่มนโยบายของ ก้าวไกลการเกษตร และได้รับเลือกให้เป็น ผู้ประสานงานภาคอีสานตอนล่าง ของก้าวไกลการเกษตร เพื่อขับเคลื่อนนโยบายเกษตรของพรรคก้าวไกล ร่วมกับ คณะกรรมาธิการการเกษตรและสหกรณ์ ซึ่งมี สส.ศักดินัย นุ่มหนู เป็นประธานคณะกรรมาธิการ
24 พฤศจิกายน พ.ศ. 2567 พงศธรได้รับการแต่งตั้งเป็นคณะทำงานศึกษาตรวจสอบความโปร่งใสของสวัสดิการเชิงธุรกิจของกองทัพ การจัดการปัญหาชายแดนที่จังหวัดสุรินทร์ ของคณะกรรมาธิการการทหาร ซึ่งมี สส.วิโรจน์ ลักขณาอดิศร เป็นประธานกรรมาธิการ
และอีกครั้งที่เขาต้องเผชิญกับเหตุการณ์ยุบพรรค เมื่อศาลรัฐธรรมนูญมีคำพิพากษาให้ยุบพรรคก้าวไกล โดยมีคำวินิจฉัยว่าการพยายามแก้ประมวลกฎหมายอาญา มาตรา 112 ของพรรคก้าวไกลนั้นเป็นการใช้สิทธิหรือเสรีภาพเพื่อล้มล้างการปกครองระบอบประชาธิปไตยอันมีพระมหากษัตริย์ทรงเป็นประมุข ในวันที่ 7 สิงหาคม พ.ศ. 2567

**พรรคประชาชน**
26 สิงหาคม พ.ศ. 2567 ได้มีการจัดประชุมจัดตั้งคณะทำงานพรรคประชาชน จังหวัดสุรินทร์ และกรรมการพรรคประชาชน จังหวัดสุรินทร์ พงศธรได้ร่วมเป็นคณะทำงานพรรคประชาชน จังหวัดสุรินทร์ เพื่อเดินหน้าสานภารกิจงานของพรรคต่อไป
14 มกราคม พ.ศ. 2568 พงศธรได้เข้าศึกษาอบรมหลักสูตรวุฒิบัตร การพัฒนาศักยภาพของผู้ช่วยและผู้ปฏิบัติงานของสมาชิกรัฐสภา รุ่นที่ 26/3 ประจำปี 2568 ของสำนักส่งเสริมวิชาการรัฐสภา สถาบันพระปกเกล้า เพื่อเสริมความคิด ติดความรู้ เตรียมความพร้อม ในการทำงานในรัฐสภา

**ชีวิตส่วนตัว**
เขาเป็นคนชอบถ่ายภาพมาตั้งแต่เด็ก และเริ่มมี DSLR ตัวแรกเป็น Nikon D40s ตอนเรียนมหาวิทยาลัย ต่อมาได้เริ่มทำชมรมถ่ายภาพจังหวัดสุรินทร์ (SRPC) กับกลุ่มช่างภาพอาชีพ และมือสมัครเล่นในจังหวัดสุรินทร์ และได้เริ่มเป็นช่างภาพรับงานถ่ายภาพ ถ่ายงานพิธีต่างๆ อีกหลายปี เขาได้เคยส่งรูปถ่ายเข้าประกวดและแสดงผลงานภายในจังหวัดอีกหลายครั้ง
ช่วงหนึ่งเขามีความสนใจในเรื่องเกษตร และได้เริ่มศึกษาเรียนรู้วิถีเกษตรกับปราชญ์หลายท่าน อาทิ พ่อคำเดื่อง ภาษี, โจน จันใด, และโครงการคนกล้าคืนถิ่น

**อ้างอิง**

**แหล่งข้อมูลอื่น**
  @Pongsatorn.PPLE ที่เฟซบุ๊ก-  @pongsatorn_pple ที่อินสตาแกรม-  @pongsatorn_pple ที่Threads-  @Pongsatorn_PPLE ที่X(twitter)-  @pongsatorn_pple ที่ติ๊กต็อก-  @pongsatorn_pple ที่ยูทูบ